钦定古今图书集成/方舆汇编/职方典/第1085卷 > 《永兴岩记》前人
## 钦定古今图书集成/方舆汇编/职方典/第1085卷 > 《永兴岩记》前人

余耳熟，鬼岩之胜最久。岩故莆徼地，非悬车百里不
得至。戊申嘉平取道江口，皆莆境，西北指桂苑，则柯
生尔珍先宿迟，余促登岩。岩距苑椒，洞出岩底，洞空
透，可炬行十里，因张道人铁柱，鬼王其中，下巨石封

成林立，斧劈势。最奇则入谷。两危𪩘矗空百丈，苍碧
崨嶪，望而知其为异境。造岩五里，寒门幽壑，蚁旋百
折，始通岩身。光紫圆腻，直插一幅云母屏，冠万山顶，
特异它岩，堂皇竦杰，阔视孤倚，如帝座布扆而空其
案也，如玉京崇墉而无其雉也，如巨灵植掌而绌其
指也，如金𫛛张翅而坦其腹也，岩已绝奇，而飞泉一
道，灌顶漫腹，界岩泻落则更奇。岩下屋数楹，嵌岩凹
入，栖张君像一龛。岩突为蔀，泉落则喷者击瓦为珠，
细者润檐为溜。张君前一石井，溜适承之，岩宇虚閴，
溜入井，淙铮皆作鼓铙音，绕室不去。岩前平地仅堪
布席，低首俯瞷来处，则一穴阴风，一甑白雾，蓬蓬浮
浮扑面起怪石，尽作青狮苍兕昂骧戏舞于洪涛簸
荡中人如排罡风披灏炁十步九折而上觐太清复
为九阍当关虎豹猛蹲恐喝而怵禁之至此则钧天
广庭丹霄绛阙万象在下而巳闽土不雪独此地高
寒间雪此日剧寒故宜雪不雪而雾阴霭蓊翳。出没
变幻踵底顶端傥茫乎其非我有岩即无鬼而谽谺
豁。“洼寥峥嵘，固鬼窟也。吹烟吐雾，招雨啸风，固鬼
候也。吾生之得于沙劫也几何？吾身之得于沙界也
几何？其为生同之而足奉，足及之而目奉，又复几何？
蚁穴之漏太阳乎？芒鍼之占太虚乎？”此虽云鸟过眼，
肄茁送时，到手会心，必无放过。况走一官于数千里
外，决其南亩北窗之见，而荐以诡谲魁奇洞骇之观，
犹然“觌面而自失之，悲乎！一沙之冨，不受而还之，大
造也。我实自贫矣。今人从草泽而跻峨嵋之巅，不知
踵之高也；从郎署而著惠文之冠，则扬扬趾高屐折
矣。士固有志，吾好吾从乎？”柯生笑以为当。洗斝更酌，
揖张君而退。